Франкфурт на Одер
Франкфурт на Одер (, Франкфурт ан дер Одер; ; ) е третият по големина град в провинция Бранденбург, Германия. Разположен е източно от Берлин на западния бряг на река Одер, която отбелязва границата с Полша. Към 31 декември 2011 година населението на града е 60 002 души.

История 
Франкфурт е официално признат за град през 1253, като първите поселения са били разположени само на западния бряг на реката. Впоследствие градът се разраства и преминава и на другия бряг (полския град Слубице). Благодарение на благоприятното си разположение на речния път, градът бързо се развива на основата на търговията.

През 1506 в града бива основан един от първите университети в Бранденбург – Алма Матер Виадрина, който просъществува до 1811 г., когато бива преместен във Вроцлав, поради откриването на Хумболтовия университет в Берлин. Сред възпитаниците на университета са Хайнрих фон Клайст, Александър фон Хумболт и др.

През 19 и началото на 20 век търговското значение на Франкфурт отново се засилва. По това време градът е домакин на един от най-големите търговски панаири в Германия. Превръща се и във важен железопътен възел.

В края на Втората световна война градът понася големи щети, като историческият център е до 90% разрушен. След края на войната новата демаркационна линия Одер-Ниса разделя града на две. Кварталът на източния бряг се превръща в полския град Слубице.

След падането на Берлинската стена в града бива преоткрит старият университет Алма Матер Виадрина под името Европейски университет Виадрина, който има засилена източноевропейска насоченост.

Побратимени градове 
  Вантаа, Финландия

Източници

Външни препратки 
 Официален сайт на местната администрация 

Градове в Бранденбург